Банцавічы

Ба́нцавічы (трансліт.: Bancavičy, руск.: Банцевичи) — вёска ў Лідскім раёне Гродзенскай вобласці. Уваходзіць у склад Дзітвянскага сельсавета. Назва Прозвішча Банцэвіч аддаўна распаўсюджанае ў тым ліку вакол Ліды. Ад імя тыпу Bantys літоўскі тапонім Bančiai. Гісторыя Вопіс парафій Лідскага дэканата 1784 года згадвае вёску Банцавічы ў Белагрудскай парафіі як уласнасць князя Станіслава Радзівіла. Пасля трэцяга падзелу Рэчы Паспалітай (1795) вёска ў Расійскай імперыі. У 1915 годзе акупавана Германіяй, з 1921 года ў складзе Польшчы, з 1939 года — у БССР. З канца чэрвеня 1941 года да пачатку ліпеня 1944 года пад нямецка-фашысцкай акупацыяй. Да 26 чэрвеня 1965 года вёска ўваходзіла ў склад Крупаўскага сельсавета, да 11 лютага 1972 года — у склад Мыцкага сельсавета, да 24 красавіка 1978 года — у склад Крупаўскага сельсавета. Вядомыя асобы Ганна Станіславаўна Радзько (нар. 1951) — беларуская спявачка. Крыніцы Спасылкі На Вікісховішчы пакуль няма медыяфайлаў па тэме, але Вы можаце загрузіць іх